નગરપાલિકામાં કોંગ્રેસના જ બે જૂથો વચ્ચે છેલ્લા કેટલાક સમયથી આંતરિક વિખવાદ ચાલી રહ્યો છે. આજે સામાન્ય સભામાં પરેશ ધાનાણીના કૌટુંબિક ભાઇ સંદિપ ધાનાણી સહિત કેટલાક સભ્યોએ પાલિકા પ્રમુખ જેન્તીભાઇ રાણવા અને ચીફ ઓફિસર એચ.કે. હુણ પર ખુરશીઓ ફેંકી હુમલો કરતા અફરાતફરીનો માહોલ સર્જાયો હતો. બનાવને લઇને પાલિકાના કર્મચારીઓ વીજળીક હડતાળ પર ઉતર્યા છે. પ્રમુખ દ્વારા પોલીસ ફરિયાદ કરવાની તજવીજ હાથ ધરવામાં આવી છે.